Leclerc nem érti mi történt, Vettel szerint senki sem hibázott
Kezdőlap Formula 1 Leclerc nem érti mi történt, Vettel szerint senki sem hibázott
2019. november 30. - Fotó: Scuderia Ferrari Press Office - Forrás: planetf1.com, gpblog.com
Charles Leclerc nem érti miért nem sikerült időben felérnie és megkezdenie a mért körét a szezon utolsó időmérőjén.
A Ferrarinak nem jött ki a lépés az évad utolsó kvalifikációján, ugyanis a végső hajrára, csak az egyik versenyzőjük ért fel, míg a másik kénytelen volt idő előtt kiszállni az autóból. Sebastian Vettel ugyan elmehetett egy plusz körre, azonban nem tudott javítani idején, így Valtteri Bottas büntetését követően a negyedik helyről rajtolhat majd, míg 22 éves csapattársa a harmadik rajtkockát örökölte meg.
,,Nem tudom mi történt, de az élet már csak ilyen. Nem tudom, hogy csak egy szerencsétlen szituációba kerültünk-e avagy csinálhattunk volna valamit másképp, de annyi biztos hogy ki fogjuk elemezni az esetet, és megpróbáljuk majd levonni belőle a megfelelő következtetéseket annak érdekében, hogy ez ne történjen meg többet. Mindenesetre kár, hogy így alakult.” -nyilatkozta a Ferrari ifjonca.
Leclerc a rádión keresztül csapattársára panaszkodott, ám Vettelt is feltartották. A német a Sky Sportsnak elmondta, szerinte senki sem hibáztatható a történtek miatt.
,,Úgy vélem Albon előtt az egyik McLaren autózott és feltartotta, ezért ő engem tartott fel, azt viszont nem tudom, hogy volt-e valaki a McLaren előtt. Nem hinném, hogy bármelyikünk is hibás lenne, mindenesetre kár érte. Az abroncsaim hidegek voltak, így már az első kanyarban elvesztem. Majd meglátjuk, holnap mi fog történni.”
Előző cikkSette Camara rajt-cél győzelmet aratott a szezon utolsó főversenyén
Következő cikkIzraeli versenyző is tesztel majd a Williamsszel Abu Dhabiban
Verstappen a vádaskodása miatt elfelejtheti a Ferrarit?
Camilleri: Hamilton és Elkann ugyan találkoztak, de…
Leclerc: Túl sok hibát követtem el